дял е отбелязал увеличение с 4,6 процентни пункта — от 1,9 % през 2014 г. на 6,5 % през разследвания период в рамките на прегледа. Обемът на вноса от Виетнам е намалял (с 5 %), което обаче, както и в случая на Китай, поради спада в потреблението в Съюза съответства на увеличение на пазарния дял (с 0,4 процентни пункта). Така пазарният дял на Виетнам от 4,9 % през 2014 г. е достигнал 5,3 % през разследвания период в рамките на прегледа. Средното равнище на цените на вноса от Виетнам и Камбоджа е било под цените на производителите от Съюза, както и под цените на вноса от други трети държави.
 (135)
 На последно място, обемът на вноса от останалите трети държави, неспоменати по-горе, е намалял значително, а именно с 35 % в периода от 2014 г. до РПП. Пазарният дял на този внос е намалял с 3,3 процентни пункта през разглеждания период — от 12,9 % през 2014 г. на 9,6 % през разследвания период в рамките на прегледа. Средното равнище на цените на вноса от тези държави е било значително над цените на производителите от Съюза. Това равнище е било значително по-високо и от цените на вноса от Китай, Камбоджа и Виетнам.
 4.4. Икономическо състояние на промишлеността на Съюза
 4.4.1. Общи бележки
 (136)
 Съгласно член 3, параграф 5 от основния регламент Комисията разгледа всички съответни икономически фактори и показатели, които имат отношение към състоянието на промишлеността на Съюза през разглеждания период.
 (137)
 Както бе посочено в съображение 15, за определянето на евентуалната вреда, понесена от промишлеността на Съюза, бе приложено изготвяне на извадка.
 (138)
 За определянето на вредата Комисията направи разграничение между макроикономическите и микроикономическите показатели за вредата. Комисията оцени макроикономическите показатели, отнасящи се до цялата промишленост на Съюза, въз основа на данните от заявителя, сверени с информацията, предоставена от някои производители от Съюза на етапа преди започване на процедурата, и проверените отговори на въпросника от включените в извадката производители от Съюза. Комисията оцени микроикономическите показатели въз основа на проверените данни, съдържащи се в отговорите на въпросника на включените в извадката производители от Съюза. И двата набора от данни бяха счетени за представителни за икономическото състояние на промишлеността на Съюза.
 (139)
 Макроикономическите показатели са производство, производствен капацитет, използване на капацитета, обем на продажбите, пазарен дял, растеж, заетост, производителност, размер на дъмпинговия марж и възстановяване от предишен дъмпинг.
 (140)
 Микроикономическите показатели са средни единични цени, производствени разходи за единица продукция, разходи за труд, запаси, рентабилност, паричен поток, инвестиции, възвръщаемост на инвестициите и способност за привличане на капитал.
 4.4.2. Макроикономически показатели
 в)
 Производство, производствен капацитет и използване на капацитета
 (141)
 През разглеждания период общото производство, производственият капацитет и използването на капацитета в Съюза са се променяли, както следва:
 Таблица 7
 Производство, производствен капацитет и използване на капацитета на производителите от Съюза
 2014 г.
 2015 г.
 2016 г.
 РПП
 Обем на производството (в тонове)
 48 385
 44 428
 40 008
 41 350
 Индекс (2014 г. = 100)
 100
 92
 83
 85
 Производствен капацитет (в тонове)
 165 181
 165 181
 164 003
 150 202
